Mosmarrëveshje mes Senatit dhe CIA-s
Paneli i Senatit amerikan vendos për bërjen publike të raportit mbi CIA-n dhe torturën
Pjesë të një raporti sekret, sipas të cilit CIA ka torturuar të dyshuar për terrorizëm mund të bëhen publike brenda muajit të ardhshëm. Vota e Komisionit të Senatit për Zbulimin për ta bërë publik informacionin është pjesë e një mosmarrëveshjeje në vazhdim e sipër mes komisionit dhe agjencisë së zbulimit. Praktika e simulimit të mbytjes, siç shihet në këtë demonstrim të ushtrisë amerikane, ishte një metodë hetimi e përdorur gjatë administratës së presidentit George W. Bush, pas sulmeve terroristë të vitit 2001 në Shtetet e Bashkuara. Zyrtarët thanë atëherë se praktika kishte pasur rezultat në marrjen e informacionit nga të dyshuarit e terrorizmit. Por raporti i Senatit thotë se metoda në fjalë dhe të tjera të përdorura gjatë asaj kohe ishin të pamëshirshme dhe nuk siguruan ndonjë informacion të dobishëm. Kryetarja e komisionit Dianne Feinstein thotë se ajo shpreson se një përmbledhje prej 480 faqesh të raportit prej 6200 faqe do të bëhet publike brenda 30 ditësh. Disa republikanë votuan me demokratët për bërjen publike të përmbajtjes. Republikani më i lartë në panel, nënkryetari Saxby Chambliss tha se metodat ishin të efektshme dhe është koha që vendi të eci përpara. Shtetet e Bashkuara zgjeruan një program arrestimi dhe marrjeje në pyetje gjatë fillimit të viteve 2000. Zonja Feinstein thotë se raporti edhe e akuzon CIA-n se ka gënjyer për efektivitetin e programit. Komisioni i Senatit për Zbulimin dhe CIA-n kanë hyrë në debat lidhur me raportin. CIA thotë se anëtarë të personelit të Senatit morën në dorë dokumente në mënyrë të paligjshme dhe se në raport mungojnë intervista nga zyrtarë të lartë të agjencisë. Bërja publike e përmbledhjes mund të bëjë më pak transparent komunitetin e zbulimit të Shteteve të Bashkuara, sipas profesorit për të drejtat e njeriut Jeffrey Bachman i Universitetit Amerikan në Uashington. Presidenti Barack Obama ka thënë se ai e mbështet bërjen publike të përmbledhjes së raportit. Zyrtarët thonë se ai do të udhëzojë komunitetin e zbulimit që të bashkëpunojnë plotësisht.